उम्मीदवार एजेंट के फार्म 8 तक जमा करवाएं: डीसी
जिलाचुनाव अफसर डिप्टी कमिश्नर बरनाला अमर प्रताप सिंह विर्क ने बुधवार को जिले के तीनों विधानसभा हलकों बरनाला, भदौड़ और महलकलां के समूह राजनैतिक पार्टियों और आजाद उम्मीदवारों के साथ जिला प्रशासनिक कॉम्पलेक्स में मीटिंग की।
उन्होंने कहा कि उम्मीदवार 8 मार्च शाम 5 बजे तक अपने-अपने गिनती एजेंट की 2 फोटो और फार्म नंबर 18 भर कर संबंधित रिटर्निंग अफसर को दें ताकि गिनती एजेंट को शिनाख्ती कार्ड जारी किए जा सकें। उन्होंने कहा 11 मार्च 2017 को वोटों की संख्या प्रातः काल 8 बजे शुरू होगी और पोस्टल बैलट की पहले गिनती की जाएगी। उन्होंने बताया कि वोटों की गिनती के लिए विधानसभा हलका बरनाला और महलकलां के 12-12 मेज और भदौड़ हलके 14 मेज लगाए जाएंगे।
हर मेज पर एक ही गिनती एजेंट लगाया जाएगा। इस के अलावा रिटर्निंग अफसर के मेज पर उम्मीदवार या गिनती एजेंट या कोई अधिकारत व्यक्ति ही बैठ सकता है। उन्होंने कहा कि 11 मार्च को गिनती एजेंटों को सुबह प्रातःकाल 7 बजे पहुंच जाएं और प्रातःकाल 7.45 बजे गिनती केंद्र का दरवाजा बंद कर दिया जाएगा। वोटों की गिनती समय मोबाइल फोन का प्रयोग पर पूर्ण तौर पर पाबंदी होगी और रिटर्निंग अफसर की तरफ से भी मोबाइल का इस्तेमाल नहीं किया जाएगा। उन्होंने बताया कि गिनती एजेंट की तरफ से एक बैज लगाया जाएगा, जिस पर उम्मीदवार का नाम, पार्टी का नाम और मेज नंबर लिखा होगा। उन्होंने बताया कि वोटों की गिनती की सारी प्रक्रिया की वीडियोग्राफी भी की जाएगी और वोटों के नतीजे राउंड वाइज घोषित किए जाएंगे और नतीजे टीवी स्क्रीन और डिस्पले बोर्ड पर भी दिखाए जाएंगे।
इस मौके सहायक जिला चुनाव अफसर परमपाल कौर सिद्धू, एसडीएम अमृत सिंह, सहायक कमिश्नर अमरिंदर सिंह मल्ली, चुनाव तहसीलदार मैडम नरेस किरण, अाप उम्मीदवार कुलवंत सिंह पंढोरी, पिरमल सिंह खालसा, गुरजीत सिंह पीए केवल सिंह ढिलों, परमजीत सिंह खालसा, मास्टर प्रेम कुमार, जगसीर सिंह संधू, रणजीत सिंह संघेडा, के अलावा राजनैतिक पार्टियों आज़ाद उम्मीदवार और उनके नुमाइंदे उपस्थित थे। (लखवीर सिंह)
डीसी अमर प्रताप सिंह विर्क उम्मीदवारों के साथ की मीटिंग करते हुए।
बैठक
hin_Deva hin_Deva hin_Deva hin_Deva awa_Deva hin_Deva npi_Deva